**Ministru kabineta rīkojuma projekta**

**„Par valsts pētījumu programmu „Latvijas kultūra – resurss**

**valsts attīstībai”” sākotnējās ietekmes novērtējuma**

**ziņojums” (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par valsts pētījumu programmu „Latvijas kultūra – resurss valsts attīstībai”” (turpmāk – Projekts) sagatavots, lai apstiprinātu valsts pētījumu programmu „Latvijas kultūra – resurss valsts attīstībai” 2020. – 2022.gadam (turpmāk – Programma), nosakot tās virsmērķi, mērķi, uzdevumus, īstenošanas laiku, finansējuma apmēru un sasniedzamos rezultātus. Kultūras ministrija īstenos un finansēs Programmu valsts pasūtījuma zinātnisko pētījumu ietvaros savas nozares prioritātēs, attīstot zināšanu bāzi. Projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projektu sagatavots saskaņā ar:1) Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019.gada 7.maija rīkojumu Nr.210) 59.1.pasākumu, kas nosaka, ka tiks uzsāktas un īstenotas jaunas Valsts pētījumu programmas, pakāpeniski aptverot visas 18 valstī noteiktās politikas jomas un valstij prioritārās nozares;2) Zinātniskās darbības likuma (turpmāk – Likums) 13.panta otrās daļas 3.punktu, kas paredz, ka Ministru kabinets apstiprina prioritāros zinātņu virzienus un valsts pētījumu programmas;3) Likuma 35.panta otro daļu, atbilstoši kurai valsts pētījumu programmu mērķus un uzdevumus nosaka attiecīgās nozaru ministrijas, konsultējoties ar Latvijas Zinātņu akadēmiju un Latvijas Zinātnes padomi. Izglītības un zinātnes ministrija vai citas nozaru ministrijas valsts pētījumu programmu projektu konkursa kārtībā var piešķirt valsts pētījumu programmu projektiem finansējumu no zinātnes finansēšanai piešķirtajiem valsts budžeta līdzekļiem. Valsts pētījumu programmu projektu konkursu organizē un īsteno Latvijas Zinātnes padome;4) Ministru kabineta 2018.gada 4.septembra noteikumu Nr.560 „Valsts pētījumu programmu projektu īstenošanas kārtība” (turpmāk – MK noteikumi Nr.560) 4.punktu;5) Ministru kabineta 2019.gada 17.septembra sēdes protokollēmuma (Nr.42 34.§) „Informatīvais ziņojums „Par prioritārajiem pasākumiem valsts budžetam 2020.gadam un ietvaram 2020. – 2022.gadam”” 2.punktu (prioritārā pasākuma kods: 15\_02\_H). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts sagatavots, lai apstiprinātu Programmu un noteiktu tās virsmērķi, mērķus un uzdevumus, īstenošanas laiku, finansējuma apmēru un sasniedzamos rezultātus. Projekts dos iespēju uzsākt Programmas īstenošanu, projektu pieteikumu konkursa nolikuma izstrādi, secīgi izsludināt Programmas projekta pieteikumu atklāto konkursu, veikt projekta pieteikumu atlasi un noslēgt projekta īstenošanas līgumus, iesaistoties Latvijas Zinātnes padomei un Studiju un zinātnes administrācijai, saskaņā ar MK noteikumu Nr.560 7.punktu.Programma kā valsts pasūtījums ir politikas īstenošanas mehānisms, ar kura palīdzību tiek identificēti un pētīti Latvijas ilgtspējai un attīstībai nozīmīgākie jautājumi, kuru risināšanai ir nepieciešams fokusēt Latvijas zinātnisko institūciju darbu, un kurā ir noteikti to risināšanai attiecīgi zinātniskās pētniecības uzdevumi. Ievērojot minēto, Programma rada labvēlīgus apstākļus Latvijas ilgtspējīgas attīstības mērķu sasniegšanai, tajā skaitā ekonomiskās izaugsmes stimulēšanai, sabiedrības attīstībai un kultūras mantojuma saglabāšanai, radot nepieciešamo zināšanu bāzi un cilvēkkapitālu, kā arī sabiedrības informēšanai un iesaistei.Programma ir izstrādāta, ievērojot:1. Latvijas Nacionālā attīstības plāna 2014. – 2020.gadam (apstiprināts Saeimā 2012.gada 20.decembrī) rīcības virzienu „Attīstīta pētniecība, inovācija un augstākā izglītība”;
2. Zinātnes, tehnoloģijas attīstības un inovācijas pamatnostādnes 2014. – 2020.gadam (apstiprinātas ar Ministru kabineta 2013.gada 28.decembra rīkojumu Nr.685 „Par Zinātnes, tehnoloģijas attīstības un inovācijas pamatnostādnēm 2014. – 2020.gadam”) rīcības virziena Nr.2 „Zinātnes, Tehnoloģiju un Inovāciju sasaiste ar sabiedrības un tautsaimniecības attīstības vajadzībām” īstenošanu daļā par zināšanu bāzes veidošanu un pētniecības fokusēšana sabiedrības attīstībai svarīgos virzienos;

3) Kultūrpolitikas pamatnostādnes 2021. – 2020.gadam „Radošā Latvija” (apstiprinātas ar Ministru kabineta 2014.gada 29.jūlija rīkojumu Nr.401 „Kultūrpolitikas pamatnostādnes 2014. – 2020.gadam „Radošā Latvija””) noteiktajām četrām prioritātēm (Kultūras kapitāla saglabāšana un attīstība, sabiedrībai līdzdarbojoties kultūras procesos, radošums mūžizglītībā un uz darba tirgu orientēta kultūrizglītība, konkurētspējīgas kultūras un radošās industrijas un radošas teritorijas un kultūras pakalpojumu pieejamība);4) Ministru kabineta 2017.gada 13.decembra rīkojumu Nr.746 „Par prioritārajiem virzieniem zinātnē 2018. – 2021.gadā” un tā sākotnējās ietekmes novērtējuma ziņojuma (anotācijas) pielikumu „Par [prioritāriem virzieniem zinātnē 2018. – 2021.gadam](http://www.izm.gov.lv/lv/zinatne/latvijas-zinatnes-prioritarie-virzieni) 6.2.2.nodaļu „Kultūras pētījumi”.Saskaņā ar Likuma 35.panta otro daļu Programmas īstenošanai 2020. – 2022.gadam ir piešķirts finansējums 1 075 350 *euro* apmērā Kultūras ministrijas valsts budžeta programmā 20.00.00 „Kultūrizglītība”. Plānots, ka arī turpmākos gados Programmas īstenošanai tiks piešķirti finanšu līdzekļi esošā apmērā. Saskaņā ar MK noteikumu Nr.560 6.punktā noteikto valsts pētījumu programmas stratēģiskās vadības padomes funkcijas var pildīt attiecīgās nozares ministrijas jau iepriekš izveidota institūcija, kuras kompetencē ir nozares stratēģisko jautājumu risināšana. Šādā gadījumā nozares ministrija saskaņo ar Izglītības un zinātnes ministriju kā atbildīgo par zinātnes nozari ar Programmas izstrādi un īstenošanu saistītus jautājumus, ievērojot šajā punktā noteiktās Programmas stratēģiskās vadības padomes funkcijas. Kultūras ministrijas institūcija, kuras kompetencē ir nozares stratēģisko jautājumu risināšana, ir Nacionālā kultūras padome.Saskaņā ar Likuma 35.panta pirmo un otro daļu un MK noteikumu Nr.560 3., 4. un 6.punktā noteikto Programmu izstrādāja Kultūras ministrija sadarbībā ar Nacionālo kultūras padomi, kuras kompetencē, saskaņā ar Kultūras ministrijas 2020.gada 28.februāra grozījumiem Kultūras ministrijas 2014.gada 30.janvāra nolikumā „Nacionālās kultūras padomes nolikums”, ir sniegt viedokli un konsultatīvu atbalstu Kultūras ministrijai valsts pētījumu programmas izstrādes un īstenošanas gaitā, sniegt priekšlikumus par valsts pētījumu programmas pilnveidi, viedokli par valsts pētījumu programmas rezultātiem pēc valsts pētījumu programmas pabeigšanas.Nacionālās kultūras padomes locekļu sastāvā ir Apvienoto Nāciju Izglītības, zinātnes un kultūras organizācijas (UNESCO) (turpmāk ­ – UNESCO) Latvijas Nacionālās komisijas, Latvijas Radošo savienību padomes, Kultūras alianses, Dziesmu un deju svētku padomes, biedrības „Laiks kultūrai”, Latvijas Kultūras darbinieku biedrības, Laikmetīgās kultūras nevalstisko organizāciju asociācijas, Literatūras un grāmatniecības padomes, Latvijas Mūzikas padomes, Latvijas Teātra padomes, Latvijas Bibliotēku padomes, Latvijas Muzeju padomes, Arhīvu padomes, Vizuālās mākslas padomes, Nacionālās arhitektūras padomes, Latvijas Filmu padomes, Latvijas Dejas padomes un Latvijas Pašvaldību savienības, kultūras pieminekļu aizsardzības nozares pārstāvis, kā arī uzņēmējdarbību un kultūrizglītību pārstāvoši locekļi. Nacionālās kultūras padomes darbā piedalās Kultūras ministrijas un Izglītības un zinātnes ministrijas pārstāvji.Ar Nacionālās kultūras padomes 2020.gada 4.marta sēdes protokolu Nr.31, klātesot Izglītības un zinātnes ministrijas pārstāvim, kurš deleģēts saskaņā ar MK noteikumu Nr.560 6.punktu, apstiprināts Programmas virsmērķis, mērķis un uzdevumi. Pēc sēdes norises saņemti UNESCO Latvijas Nacionālās komisijas 2020.gada 23.marta vēstulē Nr.4.5.2./49 izteiktie ieteikumi. Norādītie ieteikumi par Programmas uzdevumiem un rezultātiem ir ņemti vērā, kā arī iekļauti Projekta sākotnējās ietekmes novērtējuma ziņojumā (anotācijā).Programmas virsmērķis ir Latvijas mākslas un kultūras kapitāla efektīva izmantošana Latvijas ilgtspējīgai attīstībai. Programmas mērķis ir attīstīt zināšanu bāzi un cilvēkkapitālu humanitārajās un mākslas zinātnēs par Latvijas mākslinieciskās jaunrades un kultūras mantojuma procesiem, to sociālo un ekonomisko ietekmi un ilgtspēju. Minētais ir attiecināms tostarp uz kultūras daudzveidību, kultūras mantojumu, sociāli ekonomisko ietekmi un pārneses efektiem, kā arī māksliniecisko jaunradi dažādās mākslinieciskās darbības jomās kā Latvijas attīstības resursu dinamiskā un inovatīvā vidē.Programmas mērķis atbilst UNESCO pozīcijai par kultūras, tostarp kultūras mantojuma, pievienoto vērtību sabiedrības, ekonomikas un vides ilgtspējai un izaugsmei, proti, UNESCO 1972.gada Konvencijai par kultūras un dabas mantojuma aizsardzību, kas kļuvusi par pasaulē nozīmīgāko mantojuma aizsardzības sistēmu, UNESCO 2003.gada Konvencijai par nemateriālā kultūras mantojuma saglabāšanu, UNESCO 2005.gada Konvencijai par kultūras izpausmju daudzveidības aizsardzību un veicināšanu un UNESCO 1970.gada Konvencijai par kultūras priekšmetu nelikumīgas ievešanas, izvešanas un īpašumtiesību maiņas aizliegšanu un novēršanu (t.sk. UNIDROIT 1995.gada Konvencijai par zagtajiem vai nelikumīgi izvestajiem kultūras priekšmetiem). Projektā noteiktie Programmas īstenošanas laikā galvenie sasniedzamie rezultāti, tostarp paredz priekšlikumu sagatavošanu rīcībpolitikas plānošanai un ieviešanai, ņemot vērā aktuālos Latvijas mākslinieciskās jaunrades un kultūras mantojuma jomas procesus. Uz minētajiem sasniedzamajiem rezultātiem attiecas UNESCO konvencijas par zināšanu un cilvēkkapitāla attīstību materiālā un nemateriālā kultūras mantojuma saglabāšanā.Mūsdienu sabiedrībā arvien aktuālāki kļūst mākslas un mūzikas jaunrades pētījumi par mākslinieciskās jaunrades daudzveidību, tostarp laikmetīgām un starpdisciplinārām formām, mākslinieciskās jaunrades iniciatīvām un radošo uzņēmējdarbību. 2018.gada 22.maijā publicētajā Eiropas Komisijas paziņojumā Eiropas Parlamentam, Eiropas Padomei, Eiropas Ekonomikas un sociālo lietu komitejai un Reģionu komitejai „Jauna Eiropas darba kārtība kultūrai” uzsvērts, ka kultūras un radošās nozares ir spējīgas uzlabot dzīvi, pārveidot kopienas, veicināt nodarbinātību un izaugsmi, kā arī atstāt plašu ietekmi uz citām ekonomikas nozarēm, palīdzot veidot iekļaujošāku un taisnīgāku Eiropas Savienību, atbalstot inovācijas, jaunradi, ilgtspējīgu nodarbinātību un izaugsmi.[[1]](#footnote-1)Programma paredz trīs uzdevumus:1) attīstīt zināšanu bāzi, par mākslinieciskās jaunrades vēsturi un aktuālajiem procesiem Latvijas kultūrā, tajā skaitā, mūzikā, literatūrā, teātra un dejas mākslā, vizuālajā mākslā, dizainā, arhitektūrā, audiovizuālajā un filmu mākslā, tai skaitā par sabiedrības un radošo kopienu iesaistes un līdzdalības praksēm un par kultūras un mākslas procesu daudzveidību, ilgtspēju un saikni ar kultūras un kultūrizglītības vajadzībām, sekmējot pētniecības, augstākās izglītības un mākslinieciskās jaunrades saikni;2) attīstīt zināšanu bāzi par Latvijas kultūras mantojuma (materiālā, nemateriālā un dokumentārā) aizsardzību, saglabāšanu, tālāknodošanu, komunikācijas un pārvaldības jautājumiem mūsdienu tehnoloģisko, ekonomisko, sociālo un vides izaicinājumu kontekstā, kultūras mantojuma un atmiņas institūciju lomu, par sabiedrības, īpaši jauniešu, un mantojuma kopienu iesaistes un līdzdalības praksēm;3) attīstīt pētniecības metodes un zināšanu bāzi par mākslinieciskās jaunrades un kultūras mantojuma nozaru ietekmi, tostarp sociālo un ekonomisko ietekmi, pārneses efektiem un lomu Latvijas valsts, sabiedrības un tautsaimniecības ilgtspējīgā attīstībā un nacionālās identitātes veidošanā.Minētie uzdevumi raksturo iespējamos pētījumu virzienus un tvērumu.Projektā kā viens no Programmas mērķiem, uzdevumiem un sasniedzamajiem rezultātiem, tostarp ir ietverta mākslinieciskā jaunrade, kas Augstskolu likumā ir viena no augstskolu darbības jomām, un kuras mērķi un uzdevumi ir norādīti Augstskolu likuma VII1nodaļā „Mākslinieciskā jaunrade”. Mākslinieciskā jaunrade ir saistīta gan ar māksliniecisko un radošo darbību, gan ar mākslinieciskās darbības rezultātu.Programma atbilst Ministru kabineta 2017.gada 13.decembra rīkojumā Nr.746 „Par prioritārajiem virzieniem zinātnē 2018. – 2021.gadā” šādiem noteiktajiem prioritārajiem virzieniem:1) „5. Latvijas valstiskums, valoda un vērtības, kultūra un māksla”;2) „7. Zināšanu kultūra un inovācijas ekonomiskajai ilgtspējai”;3) „8. Demogrāfija, sports, atvērta un iekļaujoša sabiedrība, labklājība un sociālā drošumspēja”.Finansējums Programmas īstenošanai ir piešķirts 2020. – 2022.gadam atbilstoši Ministru kabineta 2019.gada 17.septembra protokollēmuma (Nr.42 34.§) „Informatīvais ziņojums „Par prioritārajiem pasākumiem valsts budžetam 2020.gadam un ietvaram 2020. – 2022.gadam”” 2.punktam (prioritārā pasākuma kods: 15\_02\_H). Saskaņā ar MK noteikumu Nr.560 4. un 5.punktu un 16.4.apakšpunktu Programmu ir paredzēts īstenot līdz 2022.gada 31.decembrim.Saskaņā ar MK noteikumu Nr.560 39.punktu Programmas īstenošanas laiku bez papildu finansējuma piešķiršanas un atkārtotas Programmas projektu noslēguma zinātniskā pārskata ekspertīzes veikšanas var pagarināt uz laiku līdz vienam gadam, pamatojoties uz Programmas projekta īstenotāja rakstveida iesniegumu Studiju un zinātnes administrācijai, ja tas nepieciešams Programmas projekta rezultātu nostiprināšanai un publiskošanai. |
| 3. | Projekta izstrādē iesaistītās institūcijas un publiskas personas kapitālsabiedrības | Nacionālā kultūras padome, kuras locekļi ir UNESCO Latvijas Nacionālās komisijas, Latvijas Radošo savienību padomes, Kultūras alianses, Dziesmu un deju svētku padomes, biedrības „Laiks kultūrai”, Latvijas Kultūras darbinieku biedrības, Laikmetīgās kultūras nevalstisko organizāciju asociācijas, Literatūras un grāmatniecības padomes, Latvijas Mūzikas padomes, Latvijas Teātra padomes, Latvijas Bibliotēku padomes, Latvijas Muzeju padomes, Arhīvu padomes, Vizuālās mākslas padomes, Nacionālās arhitektūras padomes, Latvijas Filmu padomes, Latvijas Dejas padomes un Latvijas Pašvaldību savienības, kultūras pieminekļu aizsardzības nozares pārstāvis, kā arī uzņēmējdarbību un kultūrizglītību pārstāvoši locekļi. Nacionālās kultūras padomes darbā piedalās Kultūras ministrijas un Izglītības un zinātnes ministrijas pārstāvji. Konsultācijas sniedza Izglītības un zinātnes ministrijas, Latvijas Zinātnes padomes un Latvijas Zinātņu akadēmijas pārstāvji. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums ietekmē zinātniskās institūcijas, augstskolas un valsts institūcijas, kurās zinātniskās darbības veikšana ir noteikta ar ārējo tiesību aktu, nolikumā vai statūtos. Projekta mērķa grupas ir Kultūras ministrija, Latvijas Zinātnes padome, Studiju un zinātnes administrācija un tajās nodarbinātie, citas valsts institūcijas un tajās nodarbinātie, zinātniskās institūcijas, augstskolas un tajos nodarbinātie, zinātnieki, studējošie un doktora grāda pretendenti. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums ietekmēs Latvijas Nacionālā attīstības plānā 2014. – 2020.gadam (apstiprināts Saeimā 2012.gada 20.decembrī) noteikto par Latvijas zinātnes lomu tautsaimniecības izaugsmes kontekstārīcības virzienā „Attīstīta pētniecība, inovācija un augstākā izglītība”. Ar Projektu tiks īstenots Valdības rīcības plāna Deklarācijas par Artura Krišjāņa Kariņa vadītā Ministru kabineta iecerēto darbību īstenošanai (apstiprināts ar Ministru kabineta 2019.gada 7.maija rīkojumu Nr.210) 59.pasākumā noteiktais par pilnvērtīgu valsts pasūtījumu zinātnē, ieviešot jaunas valsts pētījumu programmas visās nozarēs ilgtermiņa izaugsmei un efektīvai resursu izmantošanai. Projekts neietekmē administratīvo slogu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 358 450 | 0 | 358 450 | 0 | 358 450 | – | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 358 450 | 0 | 358 450 | 0 | 358 450 | 0 | 0 |
| Kultūras ministrijas budžeta programma 20.00.00 „Kultūrizglītība” | 358 450 | 0 | 358 450 | 0 | 358 450 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 358 450 | 0 | 358 450 | 0 | 358 450 | 0 | 0 |
| 2.1. valsts pamatbudžets | 358 450 | 0 | 358 450 | 0 | 358 450 | 0 | 0 |
| Kultūras ministrijas budžeta programma 20.00.00 „Kultūrizglītība” | 358 450 | 0 | 358 450 | 0 | 358 450 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |  |  |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Programmas īstenošanai 2020. – 2022.gadam ir piešķirts finansējums 1 075 350 *euro* apmērā. Programmu finansē no Kultūras ministrijas valsts budžeta programmā 20.00.00 „Kultūrizglītība” piešķirtajiem valsts budžeta līdzekļiem. Programmas īstenošanas nodrošināšanai ik gadu plānots valsts budžeta finansējums 358 450 *euro* apmērā. Programmas īstenošanai piešķirto kopējo finansējumu ir plānots sadalīt viena Programmas projektu pieteikumu konkursa ietvaros, pie nosacījuma, ja Programmas projektu pieteikumi novērtēti atbilstoši noteiktajām prasībām par kvalitāti un Programmas projektu ietvaros tiks risināti visi Programmas uzdevumi. Gadījumā, ja Programmas projektu pieteikumu skaits būs nepietiekošs, tad tiks organizēts atkārtots Programmas projektu pieteikumu konkurss saskaņā ar MK noteikumu Nr.560 5.punktu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts 2020.gada 6.aprīlī ievietots Kultūras ministrijas tīmekļvietnes [www.km.gov.lv](http://www.km.gov.lv) sadaļā „Sabiedrības līdzdalība” un Valsts kancelejas tīmekļvietnes [www.mk.gov.lv](http://www.mk.gov.lv) sadaļā „Sabiedrības līdzdalība” ar aicinājumu sabiedrības pārstāvjiem līdzdarboties Projekta izstrādē, līdz 2020.gada 20.aprīlim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. Papildus Projekts 2020.gada 7.aprīlī nosūtīts Latvijas Zinātnes padomei un Latvijas Zinātņu akadēmijai viedokļa sniegšanai līdz 2020.gada 17.aprīlim. |
| 2. | Sabiedrības līdzdalība projekta izstrādē | Sabiedrības pārstāvji tika aicināti līdzdarboties Projekta izstrādē, līdz 2020.gada 20.aprīlim rakstiski sniedzot viedokli par Projektu atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5. un 7.4.1 punktam. Papildus Projekts 2020.gada 7.aprīlī nosūtīts Latvijas Zinātnes padomei un Latvijas Zinātņu akadēmijai viedokļa sniegšanai līdz 2020.gada 17.aprīlim. |
| 3. | Sabiedrības līdzdalības rezultāti | 2020.gada 20.aprīlī viedoklis par Projektu tika saņemts no Latvijas Zinātnes padomes un no Latvijas Zinātņu akadēmijas. Latvijas Zinātnes padome un Latvijas Zinātņu akadēmija ierosināja precizēt Projekta 6.1.apakšpunktu par Programmas uzdevumos apskatāmo jomu izvērsumu un papildināt Projektu ar mākslinieciskās jaunrades jēdziena skaidrojumu. Latvijas Zinātņu akadēmija ierosināja konkretizēt Programmas sasniedzamos rezultātus, kā arī Projekta sākotnējās ietekmes novērtējuma ziņojumā (anotācijā) precizēt mērķgrupu – zinātniskās institūcijas. Latvijas Zinātnes padomes un Latvijas Zinātņu akadēmijas ierosinājumi ņemti vērā, atbilstoši precizējot Projektu. Sabiedrības līdzdalības rezultātā citi sabiedrības pārstāvju viedokļi par Projektu noteiktajā termiņā netika saņemti. |
| 4. | Cita informācija | Nav |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Izglītības un zinātnes ministrija, Studiju un zinātnes administrācija, Latvijas Zinātņu akadēmija, Latvijas Zinātnes padome, zinātniskās institūcijas, augstskolas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Branta 67330349

Sabine.Branta@km.gov.lv

Rūsiņa 67330206

Lolita.Rusina@km.gov.lv

1. Komisijas paziņojums Eiropas Parlamentam, Padomei, Eiropas Ekonomikas un sociālo lietu komitejai un Reģionu komitejai Jauna Eiropas darba kārtība kultūrai. Pieejams: <https://eur-lex.europa.eu/legal-content/LV/TXT/PDF/?uri=CELEX:52018DC0267&from=EN> [↑](#footnote-ref-1)